
Nr. 69 praes. 
Dilecti in Xto Fratres! 

Praesentibus communicamus Vobis literas Apostolicas Sauctissimi Dni Nostri Pii 
Divina Providentia Papae IX. quibus ex occasione Concilii Oecumenici, jam Encyclica de 13. 
Sept. 1868 indicti, ac 8. Dec. 1869 festo Immaculatae Conceptionis B. V. Mariae inchoandi, 
conceditur omnibus Christifidelibus Indulgentia plenaria in forma Jubilaei. 

Concilium etenim Oecumenicum, eventus volventibus saeculis summi momenti, quod 
qua aurora novae ac felicioris aerae a multis salutatur, ut fructus ferat uberrimos ae salu- 
berrimos, Deus enixe est implorandus; quo autem promptius ac libentius Christifideles id pera- 
gant, precesque eorum Deo sint acceptiores, gloriosissimus Papa Noster Pius IX. thesauros eccl. 
aperit, atque indulgentiam plenariam cum omnibus privilegiis Jubilaei a 1. Junii a. c. Romae, 
alibi vero tempore ab Ordinariatibus praefigendo lucrandam promulgat. Proin dilecti in Xto 
Fratres! proximo tempore collatis cum aliis Ordinariatibus consiliis et terminum et modum atque 
ordinem peragendae devotionis hujus quasi Jubilaei in Nostra Dioecesi celebrandi Vobis si- 
gnificabimus, libellique ad hancce devotionem accommodati directe ad quamvis parochiam 
transmittentur. 

Interim populum edocete, ut se mature pro adipiscenda hacce Indulgentia ac rite 
peragenda Confessione s. praeparet, praeprimis quum Confessariis amplissima datur facultas 
absolvendi ab omnibus (paucis exceptis) tam Sedi Apostolicae quam Nobis reservatis casibus. 

Inde vero a 1. Junii quilibet Sacerdos tam saecularis quam regularis tenetur in 
Missae Sacrificio quando rubricae id permittunt, praeter obligatorias hucusque duas collectas: 
contra persecutores Eccclesiae et pro Papa, adhuc addere Collectam de Spiritu Sancto id- 
que usque ad diem, quo Oecumenica Synodus finem habuerit; in ecclesia cathedrali a Cano- 
nicis et in singulis cujusque religiosae familiae ecclesiis regularium, qui conventualem Missam cele- 
brare tenentur, quavis feria V (quinta), qua festum dupl. I eccl, II. clas. non agatur Missa 
votiva de Spiritu S. praeter Missam conventualem celebranda erit, quin tamen haec de Spiritu 
S. Missa ullam habeat applicationis obligationem. 

Denique in memoriam revocamus ordinationem Nostram de 12. Febr. 1867 N. 28 
praes. adusque vigentem, ut preces supplicatoriae incipientes cum verbis: Spojrzyj Obrońco 
nasz Boze...., ulterius quoque recitentur. 
fa Unum exemplar harum precum accluditur. */. 

Dabamus in Aedibus Nostris Tarnoviae die 10. Maji 1869. 

Jam vero supra attactae Litterae Apostolicae verbotenus ita sonant: — 

Omnibus Christifidelibus praesentes litteras inspecturis 
PIUS PP. IX. 
Salutem et Apostolicam benedictionem. 
Nemo certe ignorat, Oecumenicum Concilium a Nobis fuisse indictum in Basilica 

Nostra Vaticana die 8 futuri mensis Decembris Immaculatae, Sanctissimaeque Deiparae Vir- 
ginis Mariae Conceptioni sacro inchoandum. Itaque hoc potissimum tempore nunquam desistimus 
in humilitate cordis Nostri ferventissimis precibus orare et obsecrare clementissimum luminum 
et misericordiarum Patrem, a quo omne datum optimum, et omne donum perfectum descendit 
1), ut mittat de caelis sedium suarum assistricem sapientiam, quae Nobiscum sit, et Nobiscum 
laboret, et sciamus quid acceptum sit apud eum 2). Et quo facilius Deus Nostris annuat 
votis, et inclinet aures suas ad preces Nostras, omnium Christifidelium religionem, ac pieta- 
tem excitare decrevimus, ut, conjunctis Nobiscum precibus, Omnipotentis dexterae auxilium, 
et caeleste lumen imploremus, quo in hoc Concilio ea omnia statuere valeamus, quae ad com- 
munem totius populi christiani salutem, utilitatemque, ac majorem catholicae Keclesiae gloriam 
et felicitatem, ac pacem maxime pertinent. Et quoniam compertum est, gratiores Deo esse 
hominum preces si mundo corde, hoc est animis ab omni scelere integris ad ipsum accedant, 
iccirco hac occasione caelestes Indulgentiarum thesauros dispensetioni Nostrae commissos 
Apostolica liberalitate Christifidelibus reserare constituimus, ut inde ad veram poenitentiam in- 
censi, et per Poenitentiae Sacramentum a peccatorum maculis expiati, ad Thronum Dei fidentius 
accedant, ejusque misericordiam consequantur, et gratiam in auxilio opportuno. 


Hoc Nos consilio Indulgentiam. ad instar Jubilaei Catholico Orbi denunciamus. 
Quamobrem de Omnipotentis Dei misericordia, ac Beatorum Petri et Pauli Apostolorum ejus 
auctoritate confisi ex illa ligandi, ac solvendi potestate, quam Nobis Dominus licet indignis 
contulit, universis ac singulis utriusque sexus Chrtstifidelibus in alma Urbe Nostra degentibus, 
vel ad eam advenientibus, qui a die primo futuri mensis. Junii usque ad diem, quo Oecume- 
nica Synodus a Nobis indicta fuerit absoluta, S, Joannis in Laterano, Principis Apostolorum, 
et Sanctae Mariae Majoris Basilicas, vel earum aliquam bis visitaverint, ibique per aliquod 
temporis spatium pro omnium misere errantium conversione, pro sanctissimae fidei propagatione, 
et pro catholicae Ecclesiae pace, tranquilitate, ac triumpho devote oraverint, et praeter con- 
sueta quatuor anni tempora tribus diebus, etiam non continuis, nempe quarta et sexta feria, 
et Sabbato jejunaverint, et intra commemoratum temporis spatium peccata sua confessi Sanc- 
tissimum Eucharistiae Sacramentum reverenter susceperint, et pauperibus aliquam eleemosynam, 
prout unicuique devotio suggeret, erogaverint, ceteris vero extra Urbem praedictam mbi- 
eumque degentibus, qui Ecclesias ab Ordinariis locorum, vel eorum Vicariis, 
seu Officialibus, aut de illorum mandato, et, ipsis deficientibus, per eos, qui ibi curam ani- 
marum exercent, postquam ad illorum notitiam hae Nostrae Litterae pervenerint, designandas, 
vel earum aliquam praefiniti temporis spatio bis visitaverint, aliaque recensita opera devote 
peregerint, plenissimam omnium peccatorum suorum, remissionem et Indulgentiam, sicut in 
anno Jubilaei visitantibus certas Ecclesias intra, et extra Urbem praedictam concedi consuevit, 


4) S. Jac. e. 1. v. 17. 2) Sapient. cap. 9. v. 4. 10. 

tenore praesentium misericorditer in Domino concedimus atque indulgemus, quae Indulgentia 
animabus etiam, quae Deo in caritate conjunctae ex hac vita migraverint, per modum suffragii 
applicari poterit. 

Concedimus etiam, ut navigantes, atque iter agentes quum primum ad sua se do- 
micilia receperint, operibus suprascriptis peractis, et bis visitata Ecclesia Cathedrali, vel 
propria Parochiali loei ipsorum domicilii eamdem Indulgentiam consequi possint, et valeant. 
Regularibus vero personis utriusque sexus etiam in claustris perpetuo degentibus, nec non 
aliis quibuscumque tam laicis, quam saecularibus, vel regularibus, itemque in carcere, aut 
captivitate existentibus, vel aliqua corporis infirmitate, seu alio quocumque impedimento detentis, 
qui memorata opera, vel eorum aliqua praestare nequiverint, ut illa Confessarius ex actu ap- 
probatis a locorum Ordinariis in alia pietatis opera commutare, vel in aliud proximum tempus 
prorogare possit, eaque injungere, quae ipsi poenitentes efficere possint cum facultate etiam 
dispensandi super Communione cum pueris, qui nondum ad primam Communionem admissi 
fuerint, pariter concedimus atque indulgemus. 


Insuper omnibus et singulis Christifidelibus Saecularibus et Regularibus cujusvis 
Ordinis et Instituti, etiam specialiter nominandi, licentiam concedimus, et facultatem, ut sibi 
ad hunc effectum eligere possint quemcumque Presbyterum Confessarium tam Saecularem, 
quam Regularem ex actu approbatis a locorum Ordinariis (qua facultate uti possint, etiam 
Moniales, Novitiae, aliaeque mulieres intra claustra degentes, dummodo Confessarius appro- 
batus sit pro Monialibus), qui eos ab excommunicationis, suspensionis, aliisque ecclesiasticis 
sententiis, et censuris a jure vel ab homine quavis de causa latis vel inflictis praeter infra 
exceptas, nec non ab omnibus peccatis, excessibus, criminibus et delictis quantumvis gravibus 
et enormibus, etiam locorum Ordinariis, sive Nobis, et Sedi Apostolicae speciali licet forma 
reservatis, et quorum absolutio alias quantumvis ampla non inttelligeretur concessa, in foro 
conscientiae, et hac vice tantum absolvere, et liberare valeant; et insuper vota quaecumque 
etiam jurata, et Sedi Apostolicae reservata (castitatis, religionis, et obligationis, quae a ter- 
tio acceptata fuerit, seu in quibus agatur de praejudicio tertii semper exceptis, quatenus ea 
vota sint perfecta et absoluta, nec non poenalibus, quae praeservaliva a peccatis nuncupantur, 
nisi commutatio futura judicetur ejusmodi, ut non minus a peccato committendo refraenet, quam 
prior voti materia) in alia pia et salutaria opera dispensando commutare, injuncta tamen eis, 
et eorum cuilibet in supradictis omnibus poenitentia salutari, aliisque ejusdem Confessarii ar- 
bitrio injungendis. 

Concedimus insuper facultatem dispensandi super irregularitate ex violatione Censu- 
rarum contracta, quatenus ad forum externum nen sit deducta, vel de facili deducenda, Non 
intendimus autem per praesentes super alia quavis irregularitate sive ex delicto, sive ex 
defectu, vel publica, vel occulta, aut nota, aliaque incapacitate, aut inhabilitate quoquomodo 
contracta dispensare, vel aliquam facultatem tribuere super praemissis dispensandi, seu ha- 

bilitandi, et in pristinum statum restituendi, etiam in foro conscientiae, neque etiam derogare 
Constitutioni cum appositis declarationibus editae a fel. rec. Benedicto XIV. Praedecessore 
Nostro „Sacramentum Poenitentiae“ quoad inhabilitatem absolvendi complicem, et quoad 
obligationem denunciationis, neque easdem praesentes iis, qui a Nobis, et ab Apostolica Sede, 
vel aliquo Praelato, seu Judice Ecclesiastico nominatim excommunicati, suspensi, interdicti, 
seu alias in sententias, et censuras incidisse declarati, vel publice denunciati fuerint, nisi intra 
tempus praefinitum satisfecerint, aut cum partibus concordaverint nullomodo suffragari posse 
aut debere. Quod si intra praefinitum terminum judicio Confessarii satisfacere non potuerint, 
absolvi posse concedimus in foro conscientiae ad effectum dumtaxat assequendi Indulgentias 
Jubilaei, injuneta obligatione satisfaciendi statim ac poterunt, 

Onapropter in virtute sanctae. obedientiae tenore praesentium districte praecipimus, 
atque mandamus omnibus, et quibuscumque Ordinariis locorum ubicumque existentibus, eorum- 
que Vicariis et Officialibus, vel ipsis deficientibus, illis, qui curam animarum exercent, ut, cum 
praesentium Litterarum transumpta, aut exempla etiam impressa acceperint, illa, ubi primum 
pro temporum ac locorum ratione satius in Domino censuerint per suas Ecclesias ac Dioe- 
ceses, Provincias, Civitates, Oppida, Terras, et loca publicent, vel publicari faciant, populis= 
que etiam Verbi Dei praedicatione, quoad fieri possit, rite praeparatis, Ecclesiam, seu Ecclesias 
visitandas pro praesenti Jubilaeo designent. 


Non obstantibus Constitutionibus, et Ordinationibus Apostolicis, praesertim quibus 
facultas absolvendi in certis tunc expressis casibus ita Romano Pontifici pro tempore existenti 
reservatur, ut nec etiam. similes, vel dissimiles Indulgentiarum, et facultatum hujusmodi con- 
cessiones, nisi de illis expressa mentio, aut specialis derogatio fiat, cuiquam suffragari possint, 
nec non regula de non concedendis Indulgentiis ad instar, ac quorumcumque Ordinum, et Con- 
gregationum, sive Institutorum etiam juramento, confirmatione Apostolica, vel qnavis firmitate 
alia roboratis, statutis et consuetudinibus, privilegiis quoque indultis, et Litteris Apostolicis 
eisdem Ordinibus, Congregationibus, et Institutis, illorumque personis quomodolibet concessis, 
approbatis, et innovatis, quibus omnibus et singulis etiamsi de illis, eorumque totis tenoribus, 
specialis, specifica, expressa et individua, non autem per clausulas generales idem importan- 
tes, mentio, seu alia quaevis expressio habenda, aut alia aliqua exquisita forma ad hoc ser- 
vanda foret, illorum tenores praesentibus pro sufficienter expressis, ac formam in iis traditam 
pro servata habentes, hac vice specialiter, nominatim, et expresse ad effectum praemissorum, 
derogamus, ceterisque contrariis quibuscumque. 

Praecipimus autem, a commemorato die primo Junii usque ad diem, quo Oecumenica 
Synodus finem habuerit ab omnibus universi catholici Orbis utriusque Cleri Sacerdotibus 
quotidie addi in Missa orationem de Spiritu Sancto, deque eodem Sancto Spiritu 
divinum, praeter consuetam Missam Conventualem, Sacrificinm fieri in omnibus hujus Urbis 
Patriarchalibus, aliisque Basilicis, et Collegialibus Ecclesiis, nec non in cunctis totius orbis 


Cathedralibus et Collegiatis Ecclesiis ab earum. Canonicis, atque etiam in singulis cujusque 
Religiosae Familiae Ecclesiis Regularium, qui Conventualem Missam celebrare tenentur, feria 
quaque quinta. qua festum duplex primae et secundae classis non agatur, 
quin tamen haec de Spiritu Sancto Missa ullam habeat applicationis obligationem. 

Ut autem praesentes Nostrae, quae ad singula loca deferri non possunt, ad omnium 
notitiam facilius deveniant, volumus, ut praesentium transumptis, vel exemplis etiam impressis 
manu alicujus Notarii publici subscriptis, et sigillo personae in dignitate ecclesiastica consti- 
tutae munitis, ubicumque locorum, et gentium eadem prorsus fides habeatur, quae haberetur 
ipsis praesentibus, si forent exhibitae vel ostensae. 

Datum Romae apud Sanctum Petrum sub Annulo Piscatoris die 11. Aprilis a. 1869. 
Pontificatus Nostri Anno Vicesimotertio. 
N. Card. Paracciani Clarelli. 


N. 1751. 

Excellentissimus D. Nuntius Apostolicus: Vindobonensis, Litteris infra sequentibus 
contestatur: se accipisse pecuniae summam, quam Clerus populusque fidelis Dioeceseos Tar- 
noviensis occasione Jubilei Sacerdotii Sanctissimi Patris, in subsidium Aerarii Pontificii obtule- 
runt, et pro exhibita hac zelosa liberalitate erga Sanctam Sedem et adhaesione gratias agit. 

N. 2031/1. 
Illustrissime ae Reverendissime Domine. 

Honori ac officio mihi duco certiorem reddere Dominationem Vestrum lllmam ac 
Rmam rite me accepisse, una cum humanissimis Suis litteris die 16 labentis mensis sub Nr. 
1650 datis, eam pecuniae summam, quam Clerus populusque fidelis Dioecesis Tarnoviensis 
occasione Jubilaei Sacerdotii Sanctissimi Patris in subsidium Aerarii Pontificii obtulerunt... 

Pergratum mihi fuit officium curandi, ut haec pia dona, nulla interposita mora ad 
suam destinationem promoverentur. 

Certus sum, quod Sua Sanctitas maximum gaudium et solatium captürus sit ex 
tanto documento filialis pietatis et intimae adhaesionis Dioecesanorum suorum, qui devotissima 
sua sensa erga S. Sedem alio quoque splendidissimo modo i. e. per subscriptiones litteris 
gratulatoriis pro Sanctissimo Patre appositas (supra 96.000 subscr.) manifestarunt. 

Dum Dominationi Vestrae lllmae ac Rmae gratias quam maximas ago pro tanta 
et tam zelosa cura, qua Ipsa amorem fidelitatem et adhaesionem erga Augustissimum Ecele- > 
siae Caput et S. Petri Cathedram in fidelibus suae Dioecesis excitat et conservat, lubenter 
hac occasione utor, ut sensus intimae meae venerationis et observantaie denuo profitear, 


quibuscum permaneo 
Dominationis Vestrae Illmae ac Rmae 


Uti Frater Addictissimus 
Viennae die 23. Aprilis 1869. M. Archiep. Athen. Nuntius Apostolicus. 

N. 1731. 

Wysokie c, k. Namiestnictwo indorsatem z dnia 13. Kwietnia 1869 do L. 5034 
udziela nam do wiadomości rozporządzenie c. k. Dyrekcyi pocztowćj odnoszące się do prze- 
syłek pieniężnych nazwą taks konsystoryalnych i alumnatyku oznaczonych, jako od opłaty 
pocztowćj uwolnionych, które to rozporządzenie w tekście autentycznym Wieleb. Duchowień- 
stwu do wiadomości i zastosowania się podajemy. 

Nr. 2887. 

Circulare an fóamntliche F. f. Poftómter mit Ausnabme jener in Der Moldan. 

Die geifilichen Defanatsdmter verfenden an Die vorftefenben Konfiftorien Geld- 
Sendungen, welche eingefobene Konfiftorialtaren und die Alumnatitumfieuer zum Gegen- 
ftanbe haben. 

Da diefe Gelder zu Gunften des Neligionsfondeś, welcher vom Staató:SOchake 
botitt wird, einfliegen, fo find felbe, wenn (ie mit ber Bezeichnung: „Konfifiorialtaren” 
oder „Alumnatifumfteuer" verfehen aufgegeben werden, portofrei zu behandeln. 

Won Der f. F, galizijchen Poft:Direttion. 
Remberg ben 2. März 1869. 
Wilhelm Klosse, 
Tarnów 29. Kwiet. 1869. f. f. Poft-Sefretär. 


Do L. Kons. 1874. 


N. 1599/D£. Obwieszczenie. 


Przy losowaniu obligacyj indemnizacyjnych uskutecznionem na dniu 30. Kwietnia 
1869 zostały następujące obligacye do spłaty wylosowane, a mianowicie obligacye: 


B. funduszu indemnizacyjnego Galicyi zachodniej. 
(XXII. Losowanie.) 

Na 50 złr. z kuponami: Nr. 115, 521, 679, 749, 852, 1.515, 1.450, 1.911, 1.988, 
2.019, 2.047, 2.111, 2.245, 2.404, 2,409, 9.414, 2,599, 2.630, 2.688, 2,742, 5.099, 5,410, 
3.555, 5.885, 4.216, 4.227, 4.518, 4.506, 4.544. 

Na 100 złr. z kuponami: Nr. 257, 304, 415, 527, 597, 650, 900, 904, 1.095, 
4.989, 1.874, 1.375, 1.424, 1.520, 1.628, 1.736, 1.811, 1.871, 2.038, 2.182, 2.311, 2.600, 
2.810, 2.954, 3.054, 3.550, 5.402, 8.766, 8.890, 3.946, 5.982, 4.014, 4.062, 4.108, 4.265, 
4.212, 4.314, 4.335, 5.423, 5.521, 5.814, 5.850, 6.004, 6.100, 6.245, 6.269, 6.886, 7.599, 
7.465, 7.896, 8.215, 8.218, 8.596, 8.907, 8.951, 9.386, 9.546, 10.022, 10.099, 10.157, 
10.198, 10,288, 10.653, 10.828, 10.853, 11.034, 11.047, 11.146, 11.511, 11.646, 11.856, 
12.068, 12.192, 12.446, 12.572, 12,700, 12,858, 12,865, 12.997, 13,125, 13.439, 13,664, 

43.745, 13.896, 14.016, 14.416, 14.416, 14.727, 44.754, 14.810, 14.887, 14.951, 14.939, 
15,383, 15.466, 15.555, 15.707, 15.794, 15.975, 16.402, 16.724, 16.822, 16.848, 18.112, 
18.209, 18.267, 19.035, 19.285, 20.256, 20.277, 20.401, 20.479, 20.592, 20.770, 21,078, 
21.154, 21.612, 21.869, 22,015, 22.555, 22.441, 22.485. 

Na 500 złr. z kuponami: Nr. 255, 501, 599, 613, 627, 835, 1.506, 1.507, 1.567, 
1.598, 1.998, 2.015, 2.067, 2.252, 2.255, 2.816, 2.859, 5:259, 8.767, 5.851, 3.938, 5.916, 
4,954, 4.981, 4.299, 4.581, 4.910, 4.931. 

Na 1000 złr. z kuponami: Nr. 542, 549, 904, 1.145, 1.227, 1.255, 1.526, 1.676, 
1.697, 1.888, 2.455, 2.555, 9,597, 2,625, 2.736, 3.556, 3.992, 4,044, 4.160, 4.179, 4.290, 
4.428, 4.606, 4.615, 4.686, 4.947, 5.518, 5570, 5.581, 5.582, 6.210, 6.414, 6.438, 6.554, 
6.703, 6.715, 6.861, 7.106, 7.235, 7.469, 7.825, 7.996, 8.160, 8.858, 8.986, 9.068, 9.179, 
9.185, 9.221, 9.568, 9.651, 9.660, 10.094, 10.815, 11.242, 11.456, 11.619, 11.656, 11.913. 

Nr. 5.519 z częściową kwotą 700 złr. 

Na 5.000 złr. z kuponami: Nr. 191, 244, 342, 575, 644, 7741, 4.098, 

Na 10.000 złr. z kuponami: Nr. 156, 251, 774, 987. 

i Lit. A. Nr. 453 na 4,850 złr., Nr. 797 na 12.770 złv., N. 1.508 na 21.150 złr., 
Nr. 1.685 na 900 zdr., Nr. 2.086 na 870 złr., Nr. 2.128 na 90 z4r., Nr. 2.456 na 11.640 
złr., Nr, 3.088 na 200 złr., Nr. 5.264 na 500 złr, Nr. 5.765 na 250 złr., Nr. 8,609 na 
80 złr, Nr. 3.852 na 11.550 złr., Nr. 5.950 na 130 złr., Nr. 5.951 na 60 złr., Nr. 4.210 
na 600 złr., Nr. 4.230 na 100 złr., Nr. 4.434 na 150 złr., Nr. 4.499 na 10,000 złr. 

Powyższe obligacye wypłacone zostaną wedle istniejących przepisów w wylosowa- 
nych kwotach kapitału po upływie sześciu miesięcy od dnia wylosowania w c. k. kasie 
funduszów indemnizacyjnych we Lwowie, która to kasa na niewylosowaną część obligacyj 
nowe obligacye wystawi. 
W ciągu ostatnich trzech miesięcy przed terminem wypłaty wylosowane obligacye 
równie e. k. uprzyw, austryacki bank narodowy we Wiedniu eskomptować będzie. 
Z c. k. Namiestnictwa jako dyrekcyi funduszów indemnizacyjnych. 
Lwów dnia 30. Kwietnia 1869. 


L. 1775. 

U papiezkiego i prymacyalnego księgarza Karola Sartorego w Wiedniu wyszły 
w dwóch tomach (20 zeszytach) „Satkolifche Stimmen aug Oefterreidh smagające niemi- 
łosiernie fałszywy liberalizm—w nowém, tańszém o połowę wydaniu, bo zamiast 4 złr. ko- 
sztują obecnie te 2 tomy tylko 2 złr. Ponieważ te głosy gruntownie rozbierają piekące 
czasowe kwestye religijne, świętćj wiary naszćj gorąco bronią i katolikom podają broń do 
obecnéj walki duchów — przeto zasługują słusznie na to, aby je gorąco zalecić Wielebnemu 
Duchowieństwu diecezalnemu. Nabywcy całego dzieła otrzymują w dodatku broszurkę sła- 
wnego Albana Stolza pod tytułem: „der WWechfelbalg" traktująca o cywilnem małżeństwie. 

JI. Mutationes inter Ven. Clerum mensibus Martii et Aprilis a. 1869. 
(Continuatio ad Cur. LIL. ex a. 1869.) 
1. Martii 1869, N. 936. R. Eduardus Sikora anteactus Admin. in Dankowice applicatus 
qua Coop. ad Cięcina. 


3. ^ dito N. 966. R. Stan. Gancarz Coop. in Ciężkowice institutus pro Wado- 
wice (pag.) - 
dtto dito R. Ignat. Balon Admin. in Wadowice applic. qua Coop. ad 
Ciezkowice, 
9, dtto N. 1068. Jos. Pabian Capel. castr. applic. qua Coop. ad Bolesław. 
dtto dito Jos. Zyehowiez Coop. in Bolesław transf. ad Mielec. 
dito dito — Jos. Michalik Coop. in Mielec appl. ad Czchów. 
12. dito N. 1097. Franc. Sitarski Capel. castr. appl. qua Coop. ad Wojnicz. 


dtto N. 1497. R. Adalb. Guzik Coop. in Pcim factus ibidem Admin. post 
discessum Par. A. R. Adalb. Łapiński, qui pane deficientium 
provisus esí. 
13. Aprilis 1869, N. 1598. A. R. Stanis. Januszkiewiez Vicar. cath. et par. Tarnov. 
instit. pro Łẹkawica. 
dtto dito R. Mich. Obrochta Adm. in Łękawica appl. qua Coop. ad Łęki. 


N. 1815. — 1989, — 1902. — 1880. 
Piis ad aram precibus commendantur animae: 

1) Stanislai Walusiak Alumni Seminarii, Dioecesani, IV. anni Theologiae Audi- 
toris a. 1844 nati, qui provisus SS. Sacramentis, die 28, Apr. 1869 hora 11 antemeridiana, 
lenta phtisi in Seminario in Domino obiit. 

2) Leonis Kalita item Alumni Seminarii Dioecesani VIII. classis gymn. studiosi, 
aetatis a. 19 post provis. Sacramentis moribund. die 9. Maji 1869 in Wieliczka demortui. 

3) R. Joan, Zubritski Cooperatoris Expos. in Izdebnik, die 30. Aprilis 1869 hora 
? mane post sacram provisionem defuncti, consumato- aetatis a, 60, sacerdotii vero 37 anno. 

4) A. R. Andreae Waligórski Parochi in Słupiec, qui anno aetatis 74, sacerdotii 
vero 46, SS. Sacramentis provisus factaque ultima dispositione die 3. Maji 1869 hora 7 
mane est defunctus, Requiescant in pace! 


E Consistorio Episcopali, 


Tarnoviae die 1$, Maji 1869. 
JOANNES FIGWER, Cancellarius. 


88 Ternoviae. Impensis Consistorii, typis Anastasii Rusinowski, 1869. 


Josephus Alojsius, 


Episcopus Tarnoviensis. 


